CELEX: 62012CN0451
Language: sk
Date: 2012-10-08 00:00:00
Title: Vec C-451/12: Návrh na začatie prejudiciálneho konania, ktorý podal Audiencia Provincial de Salamanca (Španielsko) 8. októbra 2012 — Josune Esteban Garcia

22.12.2012   
            
            
               SK
            
            
               Úradný vestník Európskej únie
            
            
               C 399/12
            
         Návrh na začatie prejudiciálneho konania, ktorý podal Audiencia Provincial de Salamanca (Španielsko) 8. októbra 2012 — Josune Esteban Garcia
   (Vec C-451/12)
   2012/C 399/20
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Salamanca
   
      Účastníci konania pred vnútroštátnym súdom
   
   
      Odvolateľka: Josune Esteban Garcia
   
      Prejudiciálna otázka
   
   Umožňujú články 4, 12, 114 a 169 Zmluvy a článok 38 Charty základných práv Európskej únie v spojení so smernicou 93/13 (1) a judikatúrou Súdneho dvora týkajúcou sa vysokej úrovne ochrany záujmov spotrebiteľov, ako aj potrebného účinku smerníc a zásad ekvivalencie a efektivity, aby Audiencia Provincial ako vnútroštátny odvolací súd napriek neexistencii príslušného vnútroštátneho predpisu rozhodol o odvolaní podanom proti rozhodnutiu prvostupňového súdu, ktorým bola miestna príslušnosť na rozhodnutie o žalobe o náhradu škody založenej na údajnom nesplnení zmluvy uzatvorenej prostredníctvom internetu zo strany žalovanej priznaná súdu, v obvode ktorého má sídlo žalovaná?
   
      (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288)